CELEX: 32015R0187
Language: et
Date: 2015-02-06 00:00:00
Title: Komisjoni rakendusmäärus (EL) 2015/187, 6. veebruar 2015 , millega muudetakse määrust (EL) nr 185/2010 käsipagasi läbivaatamise osas  EMPs kohaldatav tekst

7.2.2015   
            
            
               ET
            
            
               Euroopa Liidu Teataja
            
            
               L 31/18
            
         KOMISJONI RAKENDUSMÄÄRUS (EL) 2015/187,
   6. veebruar 2015,
   millega muudetakse määrust (EL) nr 185/2010 käsipagasi läbivaatamise osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 300/2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002, (1) eriti selle artikli 4 lõiget 3,
   ning arvestades järgmist:
   
               (1)
            
            
               Hiljutised tõendid osutavad sellele, et terroristid püüavad välja töötada improviseeritud lõhkeseadeldiste peitmise uusi võimalusi, et vältida nende avastamist käsipagasi läbivaatamisel praegu kasutatavate lennundusjulgestusmeetmete abil.
            
         
               (2)
            
            
               Seepärast tuleks komisjoni määruses (EL) nr 185/2010 (2) sätestatud konkreetseid lennundusjulgestusmeetmeid muuta, et vähendada käsipagasisse peidetud improviseeritud lõhkeseadeldistest tulenevat ohtu.
            
         
               (3)
            
            
               Kõnealuste muudatustega tuleks täiustada tehnilisi spetsifikatsioone, mida kohaldatakse käsipagasi läbivaatamisel lõhkeaine avastamise süsteemi (EDS) seadme abil.
            
         
               (4)
            
            
               Muudatused peaksid võimaldama teatavatel tingimustel ka läbi vaadata sülearvuteid ja muid suuri elektriseadmeid sisaldavat käsipagasit.
            
         
               (5)
            
            
               Seepärast tuleks määrust (EL) nr 185/2010 vastavalt muuta.
            
         
               (6)
            
            
               Käesolev määrus peaks jõustuma võimalikult kiiresti, et viia lennundusohutusega seotud riskid miinimumini.
            
         
               (7)
            
            
               Käesoleva määrusega ettenähtud meetmed on kooskõlas tsiviillennundusjulgestuse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 185/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist. Seda kohaldatakse alates 1. märtsist 2015.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. veebruar 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 97, 9.4.2008, lk 72.
   
      (2)  Komisjoni määrus (EL) nr 185/2010, 4. märts 2010, millega nähakse ette üksikasjalikud meetmed lennundusjulgestuse ühiste põhistandardite rakendamiseks (ELT L 55, 5.3.2010, lk 1).
   
      LISA
      Määruse (EL) nr 185/2010 lisa muudetakse järgmiselt.
      
                  1.
               
               
                  4. peatükki muudetakse järgmiselt:
                  
                              a)
                           
                           
                              punkt 4.1.2.1 asendatakse järgmisega:
                              
                                          „4.1.2.1
                                       
                                       
                                          Sülearvutid ja muud suured elektriseadmed tuleb enne läbivaatust käsipagasist välja võtta ja eraldi läbi vaadata, välja arvatud juhul, kui käsipagas vaadatakse läbi lõhkeaine avastamise süsteemi (EDS) seadmega, mis vastab standardile C2 või sellest rangemale standardile.”
                                       
                                    ;
                           
                        
                              b)
                           
                           
                              punkt 4.1.2.8 asendatakse järgmisega:
                              
                                          „4.1.2.8.
                                       
                                       
                                          Kõik kotid, milles leitakse suur elektriseade, tuleb ilma kõnealuse seadmeta uuesti läbi vaadata ja elektriseade tuleb eraldi läbi vaadata, välja arvatud juhul, kui käsipagas vaadati läbi EDS-seadmega, mis vastab standardile C2 või sellest rangemale standardile.”
                                       
                                    
                        
            
                  2.
               
               
                  12. peatükile lisatakse punktid 12.4.2.7–12.4.2.9:
                  
                              „12.4.2.7.
                           
                           
                              Kõik käsipagasi läbivaatamiseks projekteeritud EDS-seadmed peavad vastama vähemalt standardile C1.
                           
                        
                              12.4.2.8.
                           
                           
                              Kõik EDS-seadmed, mis on projekteeritud sülearvuteid ja teisi suuri elektriseadmeid sisaldava käsipagasi läbivaatamiseks, peavad vastama vähemalt standardile C2.
                           
                        
                              12.4.2.9.
                           
                           
                              Kõik EDS-seadmed, mis on projekteeritud sülearvuteid ja teisi suuri elektriseadmeid ning vedelikke, aerosoole ja geele sisaldava käsipagasi läbivaatamiseks, peavad vastama vähemalt standardile C3.”